Diari Oficial de la Generalitat Valenciana


Sumari del DOGV 4749, del 10-05-2004 (2004/4512)

RESOLUCIÓ de 30 d'abril de 2004, del director general de Gestió del Medi Natural, per la qual es resol la convocatòria de subvencions per a l'any 2004, destinades a la realització d'activitats de voluntariat ambiental relacionades amb el foment de les aus insectívores i altres activitats relacionades amb el control de plagues forestals.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4749

Data del DOGV
:   10-05-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/4512


Organisme emissor
:   Conselleria de Territori i Habitatge

Tipus de document
:   Resolució

RESOLUCIÓ de 30 d'abril de 2004, del director general de Gestió del Medi Natural, per la qual es resol la convocatòria de subvencions per a l'any 2004, destinades a la realització d'activitats de voluntariat ambiental relacionades amb el foment de les aus insectívores i altres activitats relacionades amb el control de plagues forestals. [2004/Q4512]
  
Vista l'Ordre de 10 d'octubre de 2002, de la Conselleria de Medi Ambient, per la qual s'estableix un règim de subvencions destinades a la realització d'activitats de voluntariat ambiental relacionades amb el foment de les aus insectívores i rates penades i altres activitats relacionades amb el control de plagues forestals.
  
Vista l'Ordre d'1 de març, de la Conselleria de Territori i Habitatge, per la qual es fa pública la línia de subvenció i l'import global màxim que finança per a l'any 2004 les activitats de voluntariat ambiental relacionades amb el foment de les aus insectívores i rates penades i altres activitats relacionades amb el control de plagues forestals, amb un import de 4.609,00 euros.
  
Atés que les sol·licituds presentades han sigut examinades i avaluades per la comissió prevista en la base cinquena de l'annex de l'ordre de la convocatòria.
  
Vist que la comissió ha valorat les distintes peticions d'acord amb les condicions previstes en la convocatòria, conforme a la valoració realitzada i, d'acord amb les atribucions que tinc conferides, resolc:
  
Primer
  
Concedir les subvencions recollides a l'annex I i en les quanties especificades.
  
Contra aquesta resolució, que posa fi a la via administrativa, s'hi pot interposar recurs contenciós administratiu en el termini de dos mesos, comptadors des de l'endemà de la notificació, davant la sala contenciosa administrativa del Tribunal Superior de Justícia de la Comunitat Valenciana, de conformitat amb el que s'estableixen en els articles 10 i concordants de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjudici de la interposició del recurs potestatiu de reposició davant el conseller de Territori i Habitatge en el termini d'un mes, comptador des de l'endemà de la notificació, de conformitat amb el que s'estableixen en els articles 116 i 117 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions i del Procediment Administratiu Comú.
  
València, 30 d'abril de 2004.- El director general de Gestió del Medi Natural (p. d. Resolució 13.08.2003, DOGV 4.571): Francisco Javier Gómez Martín.
  
ANNEX I
  
Província d'Alacant
  
Associació Beniserra Anti-incendis 985,00
  
Província de València
  
AIDEM 1.330,00
  
Ajuntament de Quatretonda 490,00
  
Ajuntament de Vilamarxant 985,00